
HUBY

Huby rastú spolu s machom v najspodnejšom poschodí. Vyrastajú z **podhubia**, ktoré je v pôde. Výživu získavajú z odumretých rastlín a živočíchov. Nevedia prijať anorganické látky tak ako zelené rastliny. Potrebujú veľa vody. Rozmnožujú sa výtrusmi.

Najznámejšie huby sú s **plodnicami**. Podľa plodníc sa ich naučíš poznávať.

Pri zbere si musíš všímať hlavne:

* tvar, veľkosť, farbu, lupene, rúrky klobúka,
* tvar, hrúbku, prsteň, pošvu hlúbika,

*Stavba:*

* Plodnice húb sú väčšinou jedlé.
* Tie, ktoré zapáchajú alebo sú horké, sú nejedlé.
* Najnebezpečnejšie sú jedovaté huby.
* Niektoré sú až smrteľne jedovaté.

**Jedlé huby**

Kozák brezový Bedľa vysoká Suchohríb hnedý



Kuriatko jedlé Plávka jedla



Tanečnica poľná

**Nejedlé huby**



Rýdzik žltookrajový

**Jedovaté huby**

Muchotrávka zelená Muchotrávka červená

Hodvábnica veľká Hríb satanský

**Jedovaté účinky húb sa prejavia niekedy až po niekoľkých hodinách.**

**Ak sa po zjedení jedovatých húb dostaví nevoľnosť, rýchlo vyhľadaj lekársku pomoc!**

**Zbieranie húb**

* zbierame ich do košíka ,aby sa nezaparili,
* plodnice zo zeme opatrne vykrútime, nesmie sa poškodiť podhubie, treba vidieť, či má huba pošvu,
* nožom huby očistíme,
* plodnice starých húb nezbierame.

Vo veľmi čistom vzduchu žiju zvláštne organizmy **– lišajníky.** Ich súčasťou sú hubové vlákna. Rastú aj tam, kde žiadne rastliny neprežijú. Vyskytujú sa na skalách, konároch stromov, ale aj na múroch. Nepotrebujú pôdu ,aby mohli žiť.

**LESNÉ ŽIVOČÍCHY**

Sú neodmysliteľnou súčasťou lesa. Najpočetnejší je v lese **hmyz**. Keď sa premnoží, môže spôsobiť veľké škody. Obyčajne sa to nestane. Má v lese svojich prirodzených nepriateľov. Je potravou vtákov.


Lykožrút – jeho larvy požierajú drevo stromov. Strom pomaly vysychá. Ľudia v napadnutom lese rozmiestňujú lapače hmyzu.

**Lapač hmyzu –** je nádoba s voňavou kvapalinou. Kvapalina priláka hmyz, ktorý padá do nádoby a tam zahynie.

Mníška

**Je nočný motýľ**. Má ochranné sfarbenie. Na kôre stromu sa ťažko rozozná. Nebezpečné sú jej **húsenice**. Obžierajú ihličie smreka a borovice.

**Mravec**

Mravce sú spoločenský hmyz. V mravenisku ich môže byť aj niekoľko tisíc.

Mravce rozlišujeme na:

**Robotnice** – starajú sa o chod mraveniska. Zaobstaravajú potravu. Denne nazbierajú veľké množstvo hmyzu. Aj škodlivého. Niekedy je hmyz ťažší aj dvakrát ako mravec.

**Samičky a samčeky –** sú okrídlené. Ak samičky znesú vajíčka, odlietajú z mraveniska. Zakladajú nové mravenisko.

**Ostatní obyvatelia lesa**

**Ropucha –** je žaba, ktorú možno vidieť aj v lese. Často sa zatúla ďaleko od vody. Má bradavičnatú kožu. Za očami má jedové žľazy. Cez deň sa skrýva. Loví za súmraku. Zožerie veľa hmyzu a slimákov.

**Vretenica**



Na chrbte má kľukatú čiaru. Má jedovaté zuby. Na rúbaniskách si musíš dávať na neho pozor. Preto do lesa máš nosiť pevnú vyššiu obuv.

**V lese žije aj množstvo vtákov.**



**Ďateľ –** na hlave má z peria červenú čiapočku. Po strome sa šplhá. Spod kôry vyberá hmyz. Preto sa o ňom hovorí, že je lekár stromov.



**Sojka** – je veľmi ostražitá. Na nebezpečenstvo upozorňuje škriekaním. Spoznáš ju podľa modrobieleho peria na krídlach.



**Myšiak –** má silné pazúry, ohnutý zobák a dobrý zrak. Je to znak **dravcov**. Veľmi dobre vidí. Aj z výšky zbadá malú myš alebo hraboša. Hniezdi v korunách stromov.

**Sova** – má mäkké perie. Lieta veľmi ticho. Má veľké oči a výborný sluch. Za súmraku loví myši a hraboše.



**Kukučka –** začiatkom mája sa ozýva z lesa jej kukanie. Nestavia si hniezdo ale vajíčka kladie do hniezd niektorých spevavých vtákov. Kukučie mláďa rýchlo rastie a vyhodí z hniezda ostatné mláďatá. Je užitočná, lebo požiera chlpaté húsenice, ktoré iné vtáky nepožierajú.



**Jastrab Kuvik Žlna**

**LESNÁ ZVER**

**Takto sa nazývajú cicavce žijúce v lese.**



**Srnec –** so samicou srnou ho málokedy zazrieš. Sú plaché. Srnca od srny rozoznáš podľa parožkov. Mláďa srny má škvrnitú srsť.





**Jeleň –** nesie na hlave majestátne parohy.Ich veľkosť svedči o veku jeleňa. Laň nemá parohy. Jeleň a srnec patria medzi lovnú zver. Možno ich loviť len v určitom období.



**Kuna –** cez deň spí v dutinách stromov. Niekedy sa nasťahuje do hniezd veveríc a vtákov. Sú jej potravou. Je mäsožravá a má vzácnu kožušinu.



**Medveď** –je najväčší obyvateľ lesa. Uspokojí sa z bylinami, hmyzom i zdochlinami. Je všežravý. Zimu takmer celú prespí v brlohu. Žije zo zásob tuku. U nás je chránený.



**Sviňa divá –** žije prevažne v dubových a bukových lesoch. Pochutná si na bukviciach a žaluďoch. Zožerie všetko čo nájde na zemi. Kúpe sa v bahne. Celý deň je schovaná v húštine. Keď má mlé prasiatka je nebezpečná.